Ericu950/Stoicheia-meter-silver huggingface dataset:
ἴσως οὖν ὑπολαμβάνεις μικροψυχίαν εἶναι τὸ τῶν βλασφημούντων καὶ φλυαρούντων καὶ τῶν πειθομένων τούτοις φροντίζειν , ἄλλως θ ὅταν καὶ μηδὲν σαυτῷ συνειδῇς ἐξαμαρτάνων 0 .
χρὴ δὲ μὴ καταφρονεῖν τοῦ πλήθους , μη δὲ παρὰ μικρὸν ἡγεῖσθαι τὸ παρὰ πᾶσιν εὐδοκιμεῖν , ἀλλὰ τότε νομίζειν καλὴν ἔχειν καὶ μεγάλην τὴν δόξαν καὶ πρέπουσαν σοὶ καὶ τοῖς προγόνοις καὶ τοῖς ὑφ ὑμῶν πεπραγμένοις , ὅταν οὕτω διαθῇς τοὺς Ἕλληνας , ὥσπερ ὁρᾷς Λακεδαιμονίους τε πρὸς τοὺς ἑαυτῶν βασιλέας ἔχοντας τούς θ ἑταίρους τοὺς σοὺς πρὸς σὲ διακειμένους .
ἔστι δ οὐ χαλεπὸν τυχεῖν τούτων , ἢν ἐθελήσῃς κοινὸς ἅπασι γενέσθαι , καὶ παύσῃ ταῖς μὲν τῶν πόλεων οἰκείως ἔχων , πρὸς δὲ τὰς ἀλλοτρίως διακείμενος , ἔτι δ ἢν τὰ τοιαῦτα προαιρῇ πράττειν , ἐξ ὧν τοῖς μὲν Ἕλλησιν ἔσει πιστός , τοῖς δὲ βαρβάροις φοβερός .
καὶ μὴ θαυμάσῃς , ἅ περ ἐπέστειλα καὶ πρὸς Διονύσιον τὴν τυραννίδα κτησάμενον , εἰ μή τε στρατηγὸς ὢν μή τε ῥήτωρ μή τ ἄλλως δυνάστης θρασύτερόν σοι διείλεγμαι τῶν ἄλλων .
ἐγὼ γὰρ πρὸς μὲν τὸ πολιτεύεσθαι πάντων ἀφυέστατος ἐγενόμην τῶν πολιτῶν  οὔ τε γὰρ φωνὴν ἔσχον ἱκανὴν οὔ τε τόλμαν δυναμένην ὄχλῳ χρῆσθαι καὶ μολύνεσθαι καὶ λοιδορεῖσθαι τοῖς ἐπὶ τοῦ βήματος κυλινδουμένοις  , τοῦ δὲ φρονεῖν εὖ καὶ πεπαιδεῦσθαι καλῶς , εἰ καί τις ἀγροικότερον εἶναι φήσει τὸ ῥηθέν , ἀμφισβητῶ , καὶ θείην ἂν ἐμαυτὸν οὐκ ἐν τοῖς ἀπολελειμμένοις ἀλλ ἐν τοῖς προέχουσι τῶν ἄλλων .
διό περ ἐπιχειρῶ συμβουλεύειν τὸν τρόπον τοῦτον , ὃν ἐγὼ πέφυκα καὶ δύναμαι , καὶ τῇ πόλει καὶ τοῖς Ἕλλησι καὶ τῶν ἀνδρῶν τοῖς ἐνδοξοτάτοις .
περὶ μὲν οὖν τῶν ἐμῶν καὶ ὧν σοι πρακτέον ἐστὶ πρὸς τοὺς Ἕλληνας , σχεδὸν ἀκήκοας ·
περὶ δὲ τῆς στρατείας τῆς εἰς τὴν Ἀσίαν ταῖς μὲν πόλεσιν , ἃς ἔφην χρῆναί σε διαλλάττειν , τότε συμβουλεύσομεν ὡς χρὴ πολεμεῖν πρὸς τοὺς βαρβάρους , ὅταν ἴδωμεν αὐτὰς ὁμονοούσας , πρὸς σὲ δὲ νῦν ποιήσομαι τοὺς λόγους , οὐ τὴν αὐτὴν ἔχων διάνοιαν καὶ κατ ἐκείνην τὴν ἡλικίαν , ὅτ ἔγραφον περὶ τὴν αὐτὴν ὑπόθεσιν ταύτην .
τότε μὲν γὰρ παρεκελευόμην τοῖς ἀκουσομένοις καταγελᾶν μου καὶ καταφρονεῖν , ἢν μὴ καὶ τῶν πραγμάτων καὶ τῆς δόξης τῆς ἐμαυτοῦ καὶ τοῦ χρόνου τοῦ περὶ τὸν λόγον διατριφθέντος ἀξίως φαίνωμαι διεξιών ·
νῦν δὲ φοβοῦμαι μὴ πάντων τῶν προειρημένων πολὺ καταδεέστερον τύχω διαλεχθείς .
καὶ γὰρ πρὸς τοῖς ἄλλοις ὁ λόγος ὁ πανηγυρικός , ὁ τοὺς ἄλλους τοὺς περὶ τὴν φιλοσοφίαν διατρίβοντας εὐπορωτέρους ποιήσας , ἐμοὶ πολλὴν ἀπορίαν παρέσχηκεν ·
οὔ τε γὰρ τ αὐτὰ βούλομαι λέγειν τοῖς ἐν ἐκείνῳ γεγραμμένοις , οὔ τ ἔτι καινὰ δύναμαι ζητεῖν .
οὐ μὴν ἀποστατέον ἐστίν , ἀλλὰ λεκτέον περὶ ὧν ὑπεθέμην , ὅ τι ἂν ὑποπέσῃ καὶ συμφέρῃ πρὸς τὸ πεῖσαί σε ταῦτα πράττειν .
καὶ γὰρ ἢν ἐλλίπω τι καὶ μὴ δυνηθῶ τὸν αὐτὸν τρόπον γράψαι τοῖς πρότερον ἐκδεδομένοις , ἀλλ οὖν ὑπογράψειν γ οἶμαι χαριέντως τοῖς ἐξεργάζεσθαι καὶ διαπονεῖν δυναμένοις .
τὴν μὲν οὖν ἀρχὴν τοῦ λόγου τοῦ σύμπαντος οἶμαι πεποιῆσθαι ταύτην , ἥν περ προσήκει τοὺς ἐπὶ τὴν Ἀσίαν πείθοντας στρατεύειν .
δεῖ γὰρ μηδὲν πρότερον πράττειν , πρὶν ἂν λάβῃ τις τοὺς Ἕλληνας δυοῖν θάτερον , ἢ συναγωνιζομένους ἢ πολλὴν εὔνοιαν ἔχοντας τοῖς πραττομένοις .
ὧν Ἀγησίλαος ὁ δόξας εἶναι Λακεδαιμονίων φρονιμώτατος ὠλιγώρησεν , οὐ διὰ κακίαν , ἀλλὰ διὰ φιλοτιμίαν .
ἔσχε γὰρ διττὰς ἐπιθυμίας , καλὰς μὲν ἀμφοτέρας , οὐ συμφωνούσας δ ἀλλήλαις οὐ δ ἅμα πράττεσθαι δυναμένας .
προῃρεῖτο γὰρ βασιλεῖ τε πολεμεῖν , καὶ τοὺς ἑταίρους εἰς τὰς πόλεις τὰς αὑτῶν καταγαγεῖν καὶ κυρίους ποιῆσαι τῶν πραγμάτων .
συνέβαινεν οὖν ἐκ μὲν τῆς πραγματείας τῆς ὑπὲρ τῶν ἑταίρων ἐν κακοῖς καὶ κινδύνοις εἶναι τοὺς Ἕλληνας , διὰ δὲ τὴν ταραχὴν τὴν ἐνθάδε γιγνομένην μὴ σχολὴν ἄγειν μη δὲ δύνασθαι πολεμεῖν τοῖς βαρβάροις .
ὥστ ἐκ τῶν ἀγνοηθέντων κατ ἐκεῖνον τὸν χρόνον ῥᾴδιον καταμαθεῖν ὅτι δεῖ τοὺς ὀρθῶς βουλευομένους μὴ πρότερον ἐκφέρειν πρὸς βασιλέα πόλεμον , πρὶν ἂν διαλλάξῃ τις τοὺς Ἕλληνας καὶ παύσῃ τῆς μανίας τῆς νῦν αὐτοῖς ἐνεστώσης 0 ·
ἅ περ καὶ σοὶ συμβεβουλευκότες τυγχάνομεν .
περὶ μὲν οὖν τούτων οὐδεὶς ἂν ἀντειπεῖν τῶν εὖ φρονούντων τολμήσειεν ·
οἶμαι δὲ τῶν μὲν ἄλλων εἴ τισι δόξειε περὶ τῆς στρατείας τῆς εἰς τὴν Ἀσίαν συμβουλεύειν , ἐπὶ ταύτην ἂν ἐπιπεσεῖν τὴν παράκλησιν , λέγοντας ὡς ὅσοι περ ἐπεχείρησαν πρὸς τὸν βασιλέα πολεμεῖν , ἅπασι συνέπεσεν ἐξ ἀδόξων μὲν γενέσθαι λαμπροῖς , ἐκ πενήτων δὲ πλουσίοις , ἐκ ταπεινῶν δὲ πολλῆς χώρας καὶ πόλεων δεσπόταις .
ἐγὼ δ οὐκ ἐκ τῶν τοιούτων μέλλω σε παρακαλεῖν , ἀλλ ἐκ τῶν ἠτυχηκέναι δοξάντων , λέγω δ ἐκ τῶν μετὰ Κύρου καὶ Κλεάρχου συστρατευσαμένων .
ἐκείνους γὰρ ὁμολογεῖται νικῆσαι μὲν μαχομένους ἅπασαν τὴν βασιλέως δύναμιν τοσοῦτον , ὅσον περ ἂν εἰ ταῖς γυναιξὶν αὐτῶν συνέβαλον , ἤδη δ ἐγκρατεῖς δοκοῦντας εἶναι τῶν πραγμάτων διὰ τὴν Κύρου προπέτειαν ἀτυχῆσαι 0 ·
περιχαρῆ γὰρ αὐτὸν ὄντα καὶ διώκοντα πολὺ πρὸ τῶν ἄλλων , ἐν μέσοις γενόμενον τοῖς πολεμίοις ἀποθανεῖν 0 .
ἀλλ ὅμως τηλικαύτης συμφορᾶς συμπεσούσης οὕτω σφόδρα κατεφρόνησεν ὁ βασιλεὺς τῆς περὶ αὑτὸν δυνάμεως , ὥστε προκαλεσάμενος Κλέαρχον καὶ τοὺς ἄλλους ἡγεμόνας εἰς λόγον ἐλθεῖν , καὶ τούτοις μὲν ὑπισχνούμενος μεγάλας δωρεὰς δώσειν , τοῖς δ ἄλλοις στρατιώταις ἐντελῆ τὸν μισθὸν ἀποδοὺς ἀποπέμψειν , τοιαύταις ἐλπίσιν ὑπαγαγόμενος , καὶ πίστεις δοὺς τῶν ἐκεῖ νομιζομένων τὰς μεγίστας , συλλαβὼν αὐτοὺς ἀπέκτεινε , καὶ μᾶλλον εἵλετο περὶ τοὺς θεοὺς ἐξαμαρτεῖν ἢ τοῖς στρατιώταις οὕτως ἐρήμοις οὖσι συμβαλεῖν .
ὥστε τίς ἂν γένοιτο παράκλησις ταύτης καλλίων καὶ πιστοτέρα ;
φαίνονται γὰρ κ ἀκεῖνοι κρατήσαντες ἂν τῶν βασιλέως πραγμάτων , εἰ μὴ διὰ Κῦρον 0 .
σοὶ δὲ τήν τ ἀτυχίαν τὴν τότε γεγενημένην οὐ χαλεπὸν φυλάξασθαι , τοῦ τε στρατοπέδου τοῦ κρατήσαντος τὴν ἐκείνου δύναμιν ῥᾴδιον πολὺ κρεῖττον κατασκευάσασθαι 0 .
καίτοι τούτων ἀμφοτέρων ὑπαρξάντων πῶς οὐ χρὴ θαρρεῖν ποιούμενον τὴν στρατείαν ταύτην ;
καὶ μηδεὶς ὑπολάβῃ με βούλεσθαι λαθεῖν , ὅτι τούτων ἔνια πέφρακα τὸν αὐτὸν τρόπον ὅν περ πρότερον 0 .
ἐπιστὰς γὰρ ἐπὶ τὰς αὐτὰς διανοίας εἱλόμην μὴ πονεῖν γλιχόμενος τὰ δεδηλωμένα καλῶς ἑτέρως εἰπεῖν ·
καὶ γὰρ εἰ μὲν ἐπίδειξιν ἐποιούμην , ἐπειρώμην ἂν ἅπαντα τὰ τοιαῦτα διαφεύγειν , σοὶ δὲ συμβουλεύων μωρὸς ἂν ἦν , εἰ περὶ τὴν λέξιν πλείω χρόνον διέτριβον ἢ περὶ τὰς πράξεις , ἔτι δ εἰ τοὺς ἄλλους ὁρῶν τοῖς ἐμοῖς χρωμένους αὐτὸς μόνος ἀπειχόμην τῶν ὑπ ἐμοῦ πρότερον εἰρημένων 0 .
τοῖς μὲν οὖν οἰκείοις τυχὸν ἂν χρησαίμην , ἤν που σφόδρα κατεπείγῃ καὶ πρέπῃ , τῶν δ ἀλλοτρίων οὐδὲν ἂν προσδεξαίμην , ὥσπερ οὐ δ ἐν τῷ παρελθόντι χρόνῳ 0 .
ταῦτα μὲν οὖν οὕτως 0 ·
δοκεῖ δέ μοι μετὰ ταῦτα περὶ τῆς παρασκευῆς διαλεκτέον εἶναι τῆς τε σοὶ γενησομένης καὶ τῆς ἐκείνοις ὑπαρξάσης .
τὸ μὲν τοίνυν μέγιστον , σὺ μὲν τοὺς Ἕλληνας εὔνους ἕξεις , ἤν περ ἐθελήσῃς ἐμμεῖναι τοῖς περὶ τούτων εἰρημένοις , ἐκεῖνοι δὲ διὰ τὰς δεκαδαρχίας τὰς ἐπὶ Λακεδαιμονίων ὡς οἷόν τε δυσμενεστάτους 0 1 .
ἡγοῦντο γὰρ Κύρου μὲν καὶ Κλεάρχου κατορθωσάντων μᾶλλον ἔτι δουλεύσειν , βασιλέως δὲ κρατήσαντος ἀπαλλαγήσεσθαι τῶν κακῶν τῶν παρόντων ·
ὅ περ καὶ συνέπεσεν αὐτοῖς .
καὶ μὴν καὶ στρατιώτας σὺ μὲν ἐξ ἑτοίμου λήψει τοσούτους ὅσους ἂν βουληθῇς ·
οὕτω γὰρ ἔχει τὰ τῆς Ἑλλάδος , ὥστε ῥᾷον εἶναι συστῆσαι στρατόπεδον μεῖζον καὶ κρεῖττον ἐκ τῶν πλανωμένων ἢ τῶν πολιτευομένων 0 ·
ἐν ἐκείνοις δὲ τοῖς χρόνοις οὐκ ἦν ξενικὸν οὐδέν , ὥστ ἀναγκαζόμενοι ξενολογεῖν ἐκ τῶν πόλεων πλέον ἀνήλισκον εἰς τὰς διδομένας τοῖς συλλέγουσι δωρεὰς ἢ τὴν εἰς τοὺς στρατιώτας μισθοφοράν 0 .
καὶ μὴν εἰ βουληθεῖμεν ἐξετάσαι καὶ παραβαλεῖν σέ τε τὸν νῦν ἡγησόμενον τῆς στρατείας καὶ βουλευσόμενον περὶ ἁπάντων καὶ Κλέαρχον τὸν ἐπιστατήσαντα τῶν τότε πραγμάτων , εὑρήσομεν ἐκεῖνον μὲν οὐδεμιᾶς πώποτε δυνάμεως πρότερον οὔ τε ναυτικῆς οὔ τε πεζῆς καταστάντα κύριον , ἀλλ ἐκ τῆς ἀτυχίας τῆς συμβάσης αὐτῷ περὶ τὴν ἤπειρον ὀνομαστὸν γενόμενον , σὲ δὲ τοσαῦτα καὶ τηλικαῦτα τὸ μέγεθος διαπεπραγμένον ·
περὶ ὧν εἰ μὲν πρὸς ἑτέρους τὸν λόγον ἐποιούμην , καλῶς ἂν εἶχε διελθεῖν , πρὸς σὲ δὲ διαλεγόμενος , εἰ τὰς σὰς πράξεις σοι διεξιοίην , δικαίως ἂν ἀνόητος ἅμα καὶ περίεργος εἶναι δοκοίην .
ἄξιον δὲ μνησθῆναι καὶ τῶν βασιλέων ἀμφοτέρων , ἐφ ὃν σοί τε συμβουλεύω στρατεύειν καὶ πρὸς ὃν Κλέαρχος ἐπολέμησεν , ἵν ἑκατέρου τὴν γνώμην καὶ τὴν δύναμιν εἰδῇς 0 .
ὁ μὲν τοίνυν τούτου πατὴρ τὴν πόλιν τὴν ἡμετέραν καὶ πάλιν τὴν Λακεδαιμονίων κατεπολέμησεν , οὗτος δ οὐδενὸς πώποτε τῶν στρατευμάτων τῶν τὴν χώραν αὐτοῦ λυμαινομένων ἐπεκράτησεν .
ἔπειθ ὁ μὲν τὴν Ἀσίαν ἅπασαν παρὰ τῶν Ἑλλήνων ἐν ταῖς συνθήκαις ἐξέλαβεν , οὗτος δὲ τοσούτου δεῖ τῶν ἄλλων ἄρχειν , ὥστ οὐ δὲ τῶν ἐκδοθεισῶν αὐτῷ πόλεων ἐγκρατής ἐστιν .
ὥστ οὐδεὶς ὅστις οὐκ ἂν ἀπορήσειε , πότερα χρὴ νομίζειν τοῦτον αὐτῶν ἀφεστάναι δι ἀνανδρίαν , ἢ κείνας ὑπερεωρακέναι καὶ καταπεφρονηκέναι τῆς βαρβαρικῆς δυναστείας .
τὰ τοίνυν περὶ τὴν χώραν ὡς διάκειται , τίς οὐκ ἂν ἀκούσας παροξυνθείη πολεμεῖν πρὸς αὐτόν ;
Αἴγυπτος γὰρ ἀφειστήκει μὲν καὶ κατ ἐκεῖνον τὸν χρόνον , οὐ μὴν ἀλλ ἐφοβοῦντο μή ποτε βασιλεὺς αὐτὸς ποιησάμενος στρατείαν κρατήσειε καὶ τῆς διὰ τὸν ποταμὸν δυσχωρίας καὶ τῆς ἄλλης παρασκευῆς ἁπάσης ·
νῦν δ οὗτος ἀπήλλαξεν αὐτοὺς τοῦ δέους τούτου .
συμπαρασκευασάμενος γὰρ δύναμιν ὅσην οἷός τ ἦν πλείστην , καὶ στρατεύσας ἐπ αὐτούς , ἀπῆλθεν ἐκεῖθεν οὐ μόνον ἡττηθείς , ἀλλὰ καὶ καταγελασθεὶς καὶ δόξας οὔ τε βασιλεύειν οὔ τε στρατηγεῖν ἄξιος εἶναι .
τὰ τοίνυν περὶ Κύπρον καὶ Φοινίκην καὶ Κιλικίαν καὶ τὸν τόπον ἐκεῖνον , ὅθεν ἐχρῶντο ναυτικῷ , τότε μὲν ἦν βασιλέως , νῦν δὲ τὰ μὲν ἀφέστηκε , τὰ δ ἐν πολέμῳ καὶ κακοῖς τοσούτοις ἐστίν , ὥστ ἐκείνῳ μὲν μηδὲν εἶναι τούτων τῶν ἐθνῶν χρήσιμον , σοὶ δ , ἢν πολεμεῖν πρὸς αὐτὸν βουληθῇς , συμφόρως ἕξειν 0 .
καὶ μὴν Ἰδριέα γε τὸν εὐπορώτατον τῶν νῦν περὶ τὴν ἤπειρον προσήκει δυσμενέστερον εἶναι τοῖς βασιλέως πράγμασι τῶν πολεμούντων ·
ἢ πάντων γ ἂν εἴη σχετλιώτατος , εἰ μὴ βούλοιτο καταλελύσθαι ταύτην τὴν ἀρχήν , τὴν αἰκισαμένην μὲν τὸν ἀδελφόν , πολεμήσασαν δὲ πρὸς αὐτόν , ἅπαντα δὲ τὸν χρόνον ἐπιβουλεύουσαν καὶ βουλομένην τοῦ τε σώματος αὐτοῦ καὶ τῶν χρημάτων ἁπάντων γενέσθαι κυρίαν .
ὑπὲρ ὧν δεδιὼς νῦν μὲν ἀναγκάζεται θεραπεύειν αὐτὸν καὶ χρήματα πολλὰ καθ ἕκαστον τὸν ἐνιαυτὸν ἀναπέμπειν ·
εἰ δὲ σὺ διαβαίης εἰς τὴν ἤπειρον , ἐκεῖνός τ ἂν ἄσμενος ἴδοι βοηθὸν ἥκειν αὑτῷ σε νομίζων , τῶν τ ἄλλων σατραπῶν πολλοὺς ἀποστήσεις , ἢν ὑπόσχῃ τὴν ἐλευθερίαν αὐτοῖς , καὶ τ οὔνομα τοῦτο διασπείρῃς εἰς τὴν Ἀσίαν , ὅ περ εἰς τοὺς Ἕλληνας εἰσπεσὸν καὶ τὴν ἡμετέραν καὶ τὴν Λακεδαιμονίων ἀρχὴν κατέλυσεν .
ἔτι δ ἂν πλείω λέγειν ἐπεχείρουν , ὃν τρόπον πολεμῶν τάχιστ ἂν περιγένοιο τῆς τοῦ βασιλέως δυνάμεως ·
νῦν δὲ φοβοῦμαι μή τινες ἐπιτιμήσωσιν ἡμῖν , εἰ μηδὲν πώποτε μεταχειρισάμενος τῶν στρατηγικῶν νῦν τολμῴην σοὶ παραινεῖν τῷ πλεῖστα καὶ μέγιστα διαπεπραγμένῳ κατὰ πόλεμον .
ὥστε περὶ μὲν τούτων οὐδὲν οἶμαι δεῖν πλείω λέγειν .
περὶ δὲ τῶν ἄλλων , ἡγοῦμαι τόν τε πατέρα σου καὶ τὸν κτησάμενον τὴν βασιλείαν καὶ τὸν τοῦ γένους ἀρχηγόν , εἰ τῷ μὲν εἴη θέμις , οἱ δὲ δύναμιν λάβοιεν , τῶν αὐτῶν ἂν τούτων γενέσθαι συμβούλους ὧν περ ἐγώ 0 1 .
χρῶμαι δὲ τεκμηρίοις ἐξ ὧν διαπεπραγμένοι τυγχάνουσιν 0 .
ὅ τε γὰρ πατήρ σου πρὸς τὰς πόλεις ταύτας , αἷς σοὶ παραινῶ προσέχειν τὸν νοῦν , πρὸς ἁπάσας οἰκείως εἶχεν ·
ὅ τε κτησάμενος τὴν ἀρχήν , μεῖζον φρονήσας τῶν αὑτοῦ πολιτῶν καὶ μοναρχίας ἐπιθυμήσας , οὐχ ὁμοίως ἐβουλεύσατο τοῖς πρὸς τὰς τοιαύτας φιλοτιμίας ὁρμωμένοις .
οἱ μὲν γὰρ ἐν ταῖς αὑτῶν πόλεσι στάσεις καὶ ταραχὰς καὶ σφαγὰς ἐμποιοῦντες ἐκτῶντο τὴν τιμὴν ταύτην , ὁ δὲ τὸν μὲν τόπον τὸν Ἑλληνικὸν ὅλως εἴασε , τὴν δ ἐν Μακεδονίᾳ βασιλείαν κατασχεῖν ἐπεθύμησεν ·
ἠπίστατο γὰρ τοὺς μὲν Ἕλληνας οὐκ εἰθισμένους ὑπομένειν τὰς μοναρχίας , τοὺς δ ἄλλους οὐ δυναμένους ἄνευ τῆς τοιαύτης δυναστείας διοικεῖν τὸν βίον τὸν σφέτερον αὐτῶν .
καὶ γάρ τοι συνέβη διὰ τὸ γνῶναι περὶ τούτων αὐτὸν ἰδίως καὶ τὴν βασιλείαν γεγενῆσθαι πολὺ τῶν ἄλλων ἐξηλλαγμένην ·
μόνους γὰρ Ἑλλήνων οὐχ ὁμοφύλου γένους ἄρχειν ἀξιώσας μόνος καὶ διαφυγεῖν ἠδυνήθη τοὺς κινδύνους τοὺς περὶ τὰς μοναρχίας γιγνομένους .
τοὺς μὲν γὰρ ἐν τοῖς Ἕλλησι τοιοῦτόν τι διαπεπραγμένους εὕροιμεν ἂν οὐ μόνον αὐτοὺς διεφθαρμένους , ἀλλὰ καὶ τὸ γένος αὐτῶν ἐξ ἀνθρώπων ἠφανισμένον , ἐκεῖνον δ αὐτόν τ ἐν εὐδαιμονίᾳ τὸν βίον διαγαγόντα , τῷ τε γένει καταλιπόντα τὰς αὐτὰς τιμὰς ἅσπερ αὐτὸς εἶχεν .
περὶ τοίνυν Ἡρακλέους , οἱ μὲν ἄλλοι τὴν ἀνδρίαν ὑμνοῦντες αὐτοῦ καὶ τοὺς ἄθλους ἀπαριθμοῦντες διατελοῦσι , περὶ δὲ τῶν ἄλλων 0 ·
τῶν τῇ ψυχῇ προσόντων ἀγαθῶν οὐδεὶς οὔ τε τῶν ποιητῶν οὔ τε τῶν λογοποιῶν οὐδεμίαν φανήσεται μνείαν πεποιημένος .
ἐγὼ δ ὁρῶμεν τόπον ἴδιον καὶ παντάπασιν ἀδιεξέργαστον , οὐ μικρὸν οὐ δὲ κενόν , ἀλλὰ πολλῶν μὲν ἐπαίνων καὶ καλῶν πράξεων γέμοντα , ποθοῦντα δὲ τὸν ἀξίως ἂν δυνηθέντα διαλεχθῆναι περὶ αὐτῶν ·
ἐφ ὃν εἰ μὲν νεώτερος ὢν ἐπέστην , ῥᾳδίως ἂν ἐπέδειξα τὸν πρόγονον ὑμῶν καὶ τῇ φρονήσει καὶ τῇ φιλοτιμίᾳ καὶ τῇ δικαιοσύνῃ πλέον διενεγκόντα πάντων τῶν προγεγενημένων ἢ τῇ ῥώμῃ τῇ τοῦ σώματος 0 ·
νῦν δ ἐπελθὼν ἐπ αὐτόν , καὶ κατιδὼν τὸ πλῆθος τῶν ἐνόντων εἰπεῖν , τήν τε δύναμιν τὴν παροῦσάν μοι κατεμεμψάμην καὶ τὸν λόγον ᾐσθόμην διπλάσιον ἂν γενόμενον τοῦ νῦν ἀναγιγνωσκομένου .
τῶν μὲν οὖν ἄλλων ἀπέστην διὰ τὰς αἰτίας ταύτας , μίαν δὲ πρᾶξιν ἐξ αὐτῶν ἔλαβον , ἥ περ ἦν προσήκουσα μὲν καὶ πρέπουσα τοῖς προειρημένοις , τὸν δὲ καιρὸν ἔχουσα μάλιστα σύμμετρον τοῖς νῦν λεγομένοις .
ἐκεῖνος γὰρ ὁρῶν τὴν Ἑλλάδα πολέμων καὶ στάσεων καὶ πολλῶν ἄλλων κακῶν μεστὴν οὖσαν , παύσας ταῦτα καὶ διαλλάξας τὰς πόλεις πρὸς ἀλλήλας ὑπέδειξε τοῖς ἐπιγιγνομένοις , μεθ ὧν χρὴ καὶ πρὸς οὓς δεῖ τοὺς πολέμους ἐκφέρειν .
ποιησάμενος γὰρ στρατείαν ἐπὶ Τροίαν , ἥ περ εἶχε τότε μεγίστην δύναμιν τῶν περὶ τὴν Ἀσίαν , τοσοῦτον διήνεγκε τῇ στρατηγίᾳ τῶν πρὸς τὴν αὐτὴν ταύτην ὕστερον πολεμησάντων , ὅσον οἱ μὲν μετὰ τῆς τῶν Ἑλλήνων δυνάμεως ἐν ἔτεσι δέκα μόλις αὐτὴν ἐξεπολιόρκησαν , ὁ δ ἐν ἡμέραις ἐλάττοσιν ἢ τοσαύταις καὶ μετ ὀλίγων στρατεύσας ῥᾳδίως αὐτὴν κατὰ κράτος εἷλεν .
καὶ μετὰ ταῦτα τοὺς βασιλέας τῶν ἐθνῶν τῶν ἐφ ἑκατέρας τῆς ἠπείρου τὴν παραλίαν κατοικούντων ἅπαντας ἀπέκτεινεν ·
οὓς οὐδέποτ ἂν διέφθειρεν , εἰ μὴ καὶ τῆς δυνάμεως αὐτῶν ἐκράτησεν .
ταῦτα δὲ πράξας τὰς στήλας τὰς Ἡρακλέους καλουμένας ἐποιήσατο , τροπαῖον μὲν τῶν βαρβάρων , μνημεῖον δὲ τῆς ἀρετῆς τῆς αὑτοῦ καὶ τῶν κινδύνων , ὅρους δὲ τῆς τῶν Ἑλλήνων χώρας .
τούτου δ ἕνεκά σοι περὶ τούτων διῆλθον , ἵνα γνῷς ὅτι σε τυγχάνω τῷ λόγῳ παρακαλῶν ἐπὶ τοιαύτας πράξεις , ἃς ἐπὶ τῶν ἔργων οἱ πρόγονοί σου φαίνονται καλλίστας προκρίναντες .
ἅπαντας μὲν οὖν χρὴ τοὺς νοῦν ἔχοντας τὸν κράτιστον ὑποστησαμένους πειρᾶσθαι γίγνεσθαι τοιούτους , μάλιστα δὲ σοὶ προσήκει .
τὸ γὰρ μὴ δεῖν ἀλλοτρίοις χρῆσθαι παραδείγμασιν , ἀλλ οἰκεῖον ὑπάρχειν , πῶς οὐκ εἰκὸς ὑπ αὐτοῦ σε παροξύνεσθαι , καὶ φιλονικεῖν ὅπως τῷ προγόνῳ σαυτὸν ὅμοιον παρασκευάσεις 0 ;
λέγω δ οὐχ ὡς δυνησόμενον ἁπάσας σε μιμήσασθαι τὰς Ἡρακλέους πράξεις  οὐ δὲ γὰρ ἂν τῶν θεῶν ἔνιοι δυνηθεῖεν  ·
ἀλλὰ κατά γε τὸ τῆς ψυχῆς ἦθος καὶ τὴν φιλανθρωπίαν καὶ τὴν εὔνοιαν , ἣν εἶχεν εἰς τοὺς Ἕλληνας , δύναι ἂν ὁμοιωθῆναι τοῖς ἐκείνου βουλήμασιν .
ἔστι δέ σοι πεισθέντι τοῖς ὑπ ἐμοῦ λεγομένοις τυχεῖν δόξης , οἵας ἂν αὐτὸς βουληθῇς ·
ῥᾴδιον γάρ ἐστιν ἐκ τῶν παρόντων κτήσασθαι τὴν καλλίστην , ἢ ἐξ ὧν παρέλαβες ἐπὶ τὴν νῦν ὑπάρχουσαν προελθεῖν .
σκέψαι δ ὅτι σε τυγχάνω παρακαλῶν , ἐξ ὧν ποιήσει τὰς στρατείας οὐ μετὰ τῶν βαρβάρων ἐφ οὓς οὐ δίκαιόν ἐστιν , ἀλλὰ μετὰ τῶν Ἑλλήνων ἐπὶ τούτους πρὸς οὓς προσήκει τοὺς ἀφ Ἡρακλέους γεγονότας πολεμεῖν .
καὶ μὴ θαυμάσῃς , εἰ διὰ παντός σε τοῦ λόγου πειρῶμαι προτρέπειν ἐπί τε τὰς εὐεργεσίας τὰς τῶν Ἑλλήνων καὶ πραότητα καὶ φιλανθρωπίαν ·
ὁρῶ γὰρ τὰς μὲν χαλεπότητας λυπηρὰς οὔσας καὶ τοῖς ἔχουσι καὶ τοῖς ἐντυγχάνουσι , τὰς δὲ πραότητας οὐ μόνον ἐπὶ τῶν ἀνθρώπων καὶ τῶν ἄλλων ζώων ἁπάντων εὐδοκιμούσας , ἀλλὰ καὶ τῶν θεῶν τοὺς μὲν τῶν ἀγαθῶν αἰτίους ἡμῖν ὄντας Ὀλυμπίους προσαγορευομένους , τοὺς δ ἐπὶ ταῖς συμφοραῖς καὶ ταῖς τιμωρίαις τεταγμένους δυσχερεστέρας τὰς ἐπωνυμίας ἔχοντας , καὶ τῶν μὲν καὶ τοὺς ἰδιώτας καὶ τὰς πόλεις καὶ νεὼς καὶ βωμοὺς ἱδρυμένους , τοὺς δ οὔ τ ἐν ταῖς εὐχαῖς οὔ τ ἐν ταῖς θυσίαις τιμωμένους , ἀλλ ἀποπομπὰς αὐτῶν ἡμᾶς ποιουμένους 0 .
ὧν ἐνθυμούμενον ἐθίζειν σαυτὸν χρή , καὶ μελετᾶν ὅπως ἔτι μᾶλλον ἢ νῦν τοιαύτην ἅπαντες περὶ σοῦ τὴν γνώμην ἕξουσιν 0 .
χρὴ δὲ τοὺς μείζονος δόξης τῶν ἄλλων ἐπιθυμοῦντας περιβάλλεσθαι μὲν τῇ διανοίᾳ τὰς πράξεις δυνατὰς μέν , εὐχῇ δ ὁμοίας , ἐξεργάζεσθαι δὲ ζητεῖν αὐτὰς ὅπως ἂν οἱ καιροὶ παραδιδῶσιν 0 .
ἐκ πολλῶν δ ἂν κατανοήσειας ὅτι δεῖ τοῦτον τὸν τρόπον πράττειν , μάλιστα δ ἐκ τῶν Ἰάσονι συμβάντων .
ἐκεῖνος γὰρ οὐδὲν τοιοῦτον οἷον σὺ κατεργασάμενος μεγίστης δόξης ἔτυχεν , οὐκ ἐξ ὧν ἔπραξεν , ἀλλ ἐξ ὧν ἔφησεν 0 ·
ἐποιεῖτο γὰρ τοὺς λόγους ὡς εἰς τὴν ἤπειρον διαβησόμενος καὶ βασιλεῖ πολεμήσων .
ὅπου δ Ἰάσων λόγῳ μόνον χρησάμενος οὕτως αὑτὸν ηὔξησεν , ποίαν τινὰ χρὴ προσδοκᾶν περὶ σοῦ γνώμην αὐτοὺς ἕξειν , ἢν ἔργῳ ταῦτα πράξῃς , καὶ μάλιστα μὲν πειραθῇς ὅλην τὴν βασιλείαν ἑλεῖν , εἰ δὲ μή , χώραν ὅτι πλείστην ἀφορίσασθαι καὶ διαλαβεῖν τὴν Ἀσίαν , ὡς λέγουσί τινες , ἀπὸ Κιλικίας μέχρι Σινώπης , πρὸς δὲ τούτοις κτίσαι πόλεις ἐπὶ τούτῳ τῷ τόπῳ , καὶ κατοικίσαι τοὺς νῦν πλανωμένους δι ἔνδειαν τῶν καθ ἡμέραν καὶ λυμαινομένους οἷς ἂν ἐντύχωσιν 0 1 2 .
οὓς εἰ μὴ παύσομεν ἀθροιζομένους βίον αὐτοῖς ἱκανὸν πορίσαντες , λήσουσιν ἡμᾶς τοσοῦτοι γενόμενοι τὸ πλῆθος , ὥστε μηδὲν ἧττον αὐτοὺς εἶναι φοβεροὺς τοῖς Ἕλλησιν ἢ τοῖς βαρβάροις 0 ·
ὧν οὐδεμίαν ποιούμεθα πρόνοιαν , ἀλλ ἀγνοοῦμεν κοινὸν φόβον καὶ κίνδυνον ἅπασιν ἡμῖν αὐξανόμενον .
ἔστιν οὖν ἀνδρὸς μέγα φρονοῦντος καὶ φιλέλληνος καὶ πορρωτέρω τῶν ἄλλων τῇ διανοίᾳ καθορῶντος , ἀποχρησάμενον τοῖς τοιούτοις πρὸς τοὺς βαρβάρους , καὶ χώραν ἀποτεμόμενον τοσαύτην ὅσην ὀλίγῳ πρότερον εἰρήκαμεν , ἀπαλλάξαι τε τοὺς ξενιτευομένους τῶν κακῶν ὧν αὐτοί τ ἔχουσι καὶ τοῖς ἄλλοις παρέχουσι , καὶ πόλεις ἐξ αὐτῶν συστῆσαι , καὶ ταύταις ὁρίσαι τὴν Ἑλλάδα καὶ προβαλέσθαι πρὸ ἁπάντων ἡμῶν .
ταῦτα γὰρ πράξας οὐ μόνον ἐκείνους εὐδαίμονας ποιήσεις , ἀλλὰ καὶ πάντας ἡμᾶς εἰς ἀσφάλειαν καταστήσεις .
ἢν δ οὖν τούτων διαμάρτῃς , ἀλλ ἐκεῖνό γε ῥᾳδίως ποιήσεις , τὰς πόλεις τὰς τὴν Ἀσίαν κατοικούσας ἐλευθερώσεις .
ὅ τι δ ἂν τούτων πρᾶξαι δυνηθῇς ἢ καὶ μόνον ἐπιχειρήσῃς , οὐκ ἔσθ ὅπως οὐ μᾶλλον τῶν ἄλλων εὐδοκιμήσεις , καὶ δικαίως , ἤν περ αὐτός τ ἐπὶ ταῦθ ὁρμήσῃς καὶ τοὺς Ἕλληνας προτρέψῃς 0 ·
ἐπεὶ νῦν γε τίς οὐκ ἂν εἰκότως τὰ συμβεβηκότα θαυμάσειε καὶ καταφρονήσειεν ἡμῶν , ὅπου παρὰ μὲν τοῖς βαρβάροις , οὓς ὑπειλήφαμεν μαλακοὺς εἶναι καὶ πολέμων ἀπείρους καὶ διεφθαρμένους ὑπὸ τῆς τρυφῆς , ἄνδρες ἐγγεγόνασιν οἳ τῆς Ἑλλάδος ἄρχειν ἠξίωσαν , τῶν δ Ἑλλήνων οὐδεὶς τοσοῦτον πεφρόνηκεν ὥστ ἐπιχειρῆσαι τῆς Ἀσίας ἡμᾶς ποιῆσαι κυρίους , ἀλλὰ τοσοῦτον αὐτῶν ἀπολελειμμένοι τυγχάνομεν , ὥστ ἐκεῖνοι μὲν οὐκ ὤκνησαν οὐ δὲ προϋπάρξαι τῆς ἔχθρας τῆς πρὸς τοὺς Ἕλληνας , ἡμεῖς δ οὐ δ ὑπὲρ ὧν κακῶς ἐπάθομεν ἀμύνεσθαι τολμῶμεν αὐτούς , ἀλλ ὁμολογούντων ἐκείνων ἐν ἅπασι τοῖς πολέμοις μή τε στρατιώτας ἔχειν μή τε στρατηγοὺς μή τ ἄλλο μηδὲν τῶν εἰς τοὺς κινδύνους χρησίμων , ἀλλὰ ταῦτα πάντα παρ ἡμῶν μεταπεμπομένων , εἰς τοῦθ ἥκομεν ἐπιθυμίας τοῦ κακῶς ἡμᾶς αὐτοὺς ποιεῖν , ὥστ ἐξὸν ἡμῖν τ ἀκείνων ἀδεῶς ἔχειν πρὸς ἡμᾶς τ αὐτοὺς περὶ μικρῶν πολεμοῦμεν , καὶ τοὺς ἀφισταμένους τῆς ἀρχῆς τῆς βασιλέως συγκαταστρεφόμεθα , καὶ λελήθαμεν ἡμᾶς αὐτοὺς ἐνίοτε μετὰ τῶν πατρικῶν ἐχθρῶν τοὺς τῆς αὐτῆς συγγενείας μετέχοντας ἀπολλύναι ζητοῦντες .
διὸ καὶ σοὶ νομίζω συμφέρειν οὕτως ἀνάνδρως διακειμένων τῶν ἄλλων προστῆναι τοῦ πολέμου τοῦ πρὸς ἐκεῖνον .
προσήκει δὲ τοῖς μὲν ἄλλοις τοῖς ἀφ Ἡρακλέους πεφυκόσι καὶ τοῖς ἐν πολιτείᾳ καὶ νόμοις ἐνδεδεμένοις ἐκείνην τὴν πόλιν στέργειν , ἐν ᾗ τυγχάνουσι κατοικοῦντες , σὲ δ ὥσπερ ἄφετον γεγενημένον ἅπασαν τὴν Ἑλλάδα πατρίδα νομίζειν , ὥσπερ ὁ γεννήσας ὑμᾶς , καὶ κινδυνεύειν ὑπὲρ αὐτῆς ὁμοίως ὥσπερ ὑπὲρ ὧν μάλιστα σπουδάζεις 0 1 2 .
ἴσως δ ἄν τινες ἐπιτιμῆσαί μοι τολμήσειαν τῶν οὐδὲν ἄλλο δυναμένων ἢ τοῦτο ποιεῖν , ὅτι σὲ προειλόμην παρακαλεῖν ἐπί τε τὴν στρατείαν τὴν ἐπὶ τοὺς βαρβάρους καὶ τὴν ἐπιμέλειαν τὴν τῶν Ἑλλήνων , παραλιπὼν τὴν ἐμαυτοῦ πόλιν 0 .
ἐγὼ δ εἰ μὲν πρὸς ἄλλους τινὰς πρότερον ἐπεχείρουν διαλέγεσθαι περὶ τούτων ἢ πρὸς τὴν πατρίδα τὴν αὑτοῦ τὴν τρὶς τοὺς Ἕλληνας ἐλευθερώσασαν , δὶς μὲν ἀπὸ τῶν βαρβάρων , ἅπαξ δ ἀπὸ τῆς Λακεδαιμονίων ἀρχῆς , ὡμολόγουν ἂν πλημμελεῖν 0 ·
νῦν δ ἐκείνην μὲν φανήσομαι πρώτην ἐπὶ ταῦτα προτρέπων ὡς ἠδυνάμην μετὰ πλείστης σπουδῆς , αἰσθανόμενος δ ἔλαττον αὐτὴν φροντίζουσαν τῶν ὑπ ἐμοῦ λεγομένων ἢ τῶν ἐπὶ τοῦ βήματος μαινομένων ἐκείνην μὲν εἴασα , τῆς δὲ πραγματείας οὐκ ἀπέστην 0 .
διὸ δικαίως ἄν με πάντες ἐπαινοῖεν ὅτι , τῇ δυνάμει ταύτῃ χρώμενος ἣν ἔχων τυγχάνω , διατετέλεκα πάντα τὸν χρόνον πολεμῶν μὲν τοῖς βαρβάροις , κατηγορῶν δὲ τῶν μὴ τὴν αὐτὴν ἐμοὶ γνώμην ἐχόντων , προτρέπειν δ ἐπιχειρῶν οὓς ἂν ἐλπίσω μάλιστα δυνήσεσθαι τοὺς μὲν Ἕλληνας ἀγαθόν τι ποιῆσαι , τοὺς δὲ βαρβάρους ἀφελέσθαι τὴν ὑπάρχουσαν εὐδαιμονίαν .
διόπερ καὶ νῦν πρὸς σὲ ποιοῦμαι τοὺς λόγους , οὐκ ἀγνοῶν ὅτι τούτοις ὑπ ἐμοῦ μὲν λεγομένοις πολλοὶ φθονήσουσι , τοῖς δ αὐτοῖς τούτοις ὑπὸ σοῦ πραττομένοις ἅπαντες συνησθήσονται .
τῶν μὲν γὰρ εἰρημένων οὐδεὶς κεκοινώνηκε , τῶν δ ὠφελιῶν τῶν κατεργασθησομένων οὐκ ἔστιν ὅστις οὐκ οἰήσεται μεθέξειν .
σκέψαι δ ὡς αἰσχρὸν περιορᾶν τὴν Ἀσίαν ἄμεινον πράττουσαν τῆς Εὐρώπης καὶ τοὺς βαρβάρους εὐπορωτέρους τῶν Ἑλλήνων ὄντας , ἔτι δὲ τοὺς μὲν ἀπὸ Κύρου τὴν ἀρχὴν ἔχοντας , ὃν ἡ μήτηρ εἰς τὴν ὁδὸν ἐξέβαλε , βασιλέας μεγάλους προσαγορευομένους , τοὺς δ ἀφ Ἡρακλέους πεφυκότας , ὃν ὁ γεννήσας διὰ τὴν ἀρετὴν εἰς θεοὺς ἀνήγαγε , ταπεινοτέροις ὀνόμασιν ἢ κείνους προσαγορευομένους 0 1 2 .
ὧν οὐδὲν ἐατέον οὕτως ἔχειν , ἀλλ ἀναστρεπτέον καὶ μεταστατέον ἅπαντα ταῦτ ἐστίν .
εὖ δ ἴσθι μηδὲν ἄν με τούτων ἐπιχειρήσαντά σε πείθειν , εἰ δυναστείαν μόνον καὶ πλοῦτον ἑώρων ἐξ αὐτῶν γενησόμενον ·
ἡγοῦμαι γὰρ τά γε τοιαῦτα καὶ νῦν σοι πλείω τῶν ἱκανῶν ὑπάρχειν , καὶ πολλὴν ἀπληστίαν ἔχειν ὅς τις προαιρεῖται κινδυνεύειν ὥστ ἤ ταῦτα λαβεῖν ἢ στερηθῆναι τῆς ψυχῆς .
ἀλλὰ γὰρ οὐ πρὸς τὰς τούτων κτήσεις ἀποβλέψας ποιοῦμαι τοὺς λόγους , ἀλλ οἰόμενος ἐκ τούτων μεγίστην σοι καὶ καλλίστην γενήσεσθαι δόξαν .
ἐνθυμοῦ δ ὅτι τὸ μὲν σῶμα θνητὸν ἅπαντες ἔχομεν , κατὰ δὲ τὴν εὔνοιαν καὶ τοὺς ἐπαίνους καὶ τὴν φήμην καὶ τὴν μνήμην τὴν τῷ χρόνῳ συμπαρακολουθοῦσαν ἀθανασίας μεταλαμβάνομεν , ἧς ἄξιον ὀρεγομένους καθ ὅσον οἷοί τ ἐσμὲν ὁτιοῦν πάσχειν 0 .
ἴδοις δ ἂν καὶ τῶν ἰδιωτῶν τοὺς ἐπιεικεστάτους ὑπὲρ ἄλλου μὲν οὐδενὸς ἂν τὸ ζῆν ἀντικαταλλαξαμένους , ὑπὲρ δὲ τοῦ τυχεῖν καλῆς δόξης ἀποθνήσκειν ἐν τοῖς πολέμοις ἐθέλοντας , ὅλως δὲ τοὺς μὲν τιμῆς ἐπιθυμοῦντας ἀεὶ μείζονος ἧς ἔχουσιν ὑπὸ πάντων ἐπαινουμένους , τοὺς δὲ πρὸς ἄλλο τι τῶν ὄντων ἀπλήστως διακειμένους ἀκρατεστέρους καὶ φαυλοτέρους εἶναι δοκοῦντας .
τὸ δὲ μέγιστον τῶν εἰρημένων , ὅτι συμβαίνει τοῦ μὲν πλούτου καὶ τῶν δυναστειῶν πολλάκις τοὺς ἐχθροὺς κυρίους γίγνεσθαι , τῆς δ εὐνοίας τῆς παρὰ τῶν πολιτῶν καὶ τῶν ἄλλων τῶν προειρημένων μηδένας ἄλλους καταλείπεσθαι κληρονόμους πλὴν τοὺς ἐξ ἡμῶν γεγονότας 0 .
ὥστ ᾐσχυνόμην ἄν , εἰ μὴ τούτων ἕνεκα συνεβούλευον καὶ τὴν στρατείαν ποιεῖσθαι ταύτην καὶ πολεμεῖν καὶ κινδυνεύειν .
οὕτω δ ἄριστα βουλεύσει περὶ τούτων , ἢν ὑπολάβῃς μὴ μόνον τὸν λόγον τοῦτόν σε παρακαλεῖν , ἀλλὰ καὶ τοὺς προγόνους καὶ τὴν τῶν βαρβάρων ἀνανδρίαν καὶ τοὺς ὀνομαστοτάτους γενομένους καὶ δόξαντας ἡμιθέους εἶναι διὰ τὴν στρατείαν τὴν ἐπ ἐκείνους , μάλιστα δὲ πάντων τὸν καιρόν , ἐν ᾧ σὺ μὲν τυγχάνεις τοσαύτην δύναμιν κεκτημένος ὅσην οὐδεὶς τῶν τὴν Εὐρώπην κατοικησάντων , πρὸς ὃν δὲ πολεμήσεις , οὕτω σφόδρα μεμισημένος καὶ καταπεφρονημένος ὑφ ἁπάντων ὡς οὐδεὶς πώποτε τῶν βασιλευσάντων 0 .
πρὸ πολλοῦ δ ἂν ἐποιησάμην οἷόν τ εἶναι συνερᾶσαι τοὺς λόγους ἅπαντας τοὺς ὑπ ἐμοῦ περὶ τούτων εἰρημένους ·
μᾶλλον γὰρ ἂν ἄξιος οὗτος ἔδοξεν εἶναι τῆς ὑποθέσεως .
οὐ μὴν ἀλλὰ σέ γε χρὴ σκοπεῖν ἐξ ἁπάντων τὰ συντείνοντα καὶ προτρέποντα πρὸς τὸν πόλεμον τοῦτον ·
οὕτω γὰρ ἂν ἄριστα βουλεύσαιο περὶ αὐτῶν .
οὐκ ἀγνοῶ δ ὅτι πολλοὶ τῶν Ἑλλήνων τὴν βασιλέως δύναμιν ἄμαχον εἶναι νομίζουσιν ·
ὧν ἄξιον θαυμάζειν , εἰ τὴν ὑπ ἀνθρώπου βαρβάρου καὶ κακῶς τεθραμμένου κατασταθεῖσαν καὶ συναχθεῖσαν ἐπὶ δουλείᾳ , ταύτην ὑπ ἀνδρὸς Ἕλληνος καὶ περὶ τοὺς πολέμους πολλὴν ἐμπειρίαν ἔχοντος μὴ νομίζουσιν ἂν ἐπ ἐλευθερίᾳ διαλυθῆναι , καὶ ταῦτ εἰδότες ὅτι συστῆσαι μέν ἐστιν ἅπαντα χαλεπόν , διαστῆσαι δὲ ῥᾴδιον 0 1 .
ἐνθυμοῦ δ ὅτι μάλιστα τούτους τιμῶσιν ἅπαντες καὶ θαυμάζουσιν , οἵτινες ἀμφότερα δύνανται , καὶ πολιτεύεσθαι καὶ στρατηγεῖν .
ὅταν οὖν ὁρᾷς τοὺς ἐν μιᾷ πόλει ταύτην ἔχοντας τὴν φύσιν εὐδοκιμοῦντας , ποίους τινὰς χρὴ προσδοκᾶν τοὺς ἐπαίνους ἔσεσθαι τοὺς περὶ σοῦ ῥηθησομένους , ὅταν φαίνῃ ταῖς μὲν εὐεργεσίαις ἐν ἅπασι τοῖς Ἕλλησι πεπολιτευμένος , ταῖς δὲ στρατηγίαις τοὺς βαρβάρους κατεστραμμένος ;
ἐγὼ μὲν γὰρ ἡγοῦμαι ταῦτα πέρας ἕξειν ·
οὐδένα γὰρ ἄλλον ποτὲ δυνήσεσθαι μείζω πρᾶξαι τούτων ·
οὔ τε γὰρ ἐν τοῖς Ἕλλησι γενήσεσθαι τηλικοῦτον ἔργον , ὅσον ἐστὶ τὸ πάντας ἡμᾶς ἐκ τοσούτων πολέμων ἐπὶ τὴν ὁμόνοιαν προαγαγεῖν , οὔ τε τοῖς βαρβάροις εἰκός ἐστι συστῆναι τηλικαύτην δύναμιν , ἢν τὴν νῦν ὑπάρχουσαν καταλύσῃς .
ὥστε τῶν μὲν ἐπιγιγνομένων οὐ δ ἤν τις τῶν ἄλλων διενέγκῃ τὴν φύσιν , οὐδὲν ἕξει ποιῆσαι τοιοῦτον .
ἀλλὰ μὴν τῶν γε προγεγενημένων ἔχω μὲν ὑπερβαλεῖν τὰς πράξεις τοῖς ἤδη διὰ σοῦ κατειργασμένοις , οὐ γλίσχρως , ἀλλ ἀληθινῶς ·